Հավելված N 2  
Վարդենիս համայնքի ղեկավարի  
01.10.2019թ. N 163-Ա որոշման

**ԱՇԽԱՏԱԿԱՐԳ**

**ՎԱՐԴԵՆԻՍ ՀԱՄԱՅՆՔԻ ԱՂԵՏՆԵՐԻ ՌԻՍԿԻ ԿԱՌԱՎԱՐՄԱՆ ԽՈՐՀՐԴԻ**

**1.ԱՌԿ խորհրդի աշխատակարգը**

1)Սույն աշխատակարգով սահմանված են (այսուհետ՝Աշխատակարգ) **Վարդենիս**

համայնքի ԱՌԿ խորհրդի լիազորությունների և գործառույթների իրականացման ընթացակարգերը:

2)Համայնքի ԱՌԿ խորհրդի նիստերը գումարվում են Վարդենիսի համայնքապետարանում, իսկ դրա անհնարինության դեպքում՝ ԱՌԿ խորհրդի ղեկավարի որոշմամբ:

3)Համայնքի ԱՌԿ խորհրդի նիստի ժամանակ քննարկվում են hամայնքի ԱՌԿ պլանի մշակման, ճշգրտման և խորհրդի անդամների կողմից բարձրացված հարցերը կամ hամայնքի ԱՌԿ պլանով սահմանված գործողությունների իրականացումը:  
4)Համայնքի ԱՌԿ խորհրդի նիստի ժամանակ ԱՌԿ խորհրդի ոլորտային պատասխանատուները ներկայացնում են իրենց վերապահված ոլորտում կատարված աշխատանքները, առաջ եկած խնդիրները և առաջարկվող նոր միջոցառումները: Համայնքի ԱՌԿ պլանի մշակման, ճշգրտման ժամանակ պատասխանատու են իրենց ոլորտին վերաբերվող բաժինների համար, ինչպես նաև hամայնքի ԱՌԿ պլանի նախապատրաստական և արձագանքման մասերում իրենք կարգավորման ոլորտի միջոցառումների համար:  
5)Համայնքի ԱՌԿ խորհրդի նիստերը գումարվում են տարվա ընթացքում առնվազն երկու անգամ, իսկ դրա անհնարինության դեպքում՝ ԱՌԿ խորհրդի ղեկավարի որոշմամբ:  
6)Համայնքի ԱՌԿ խորհրդի նիստերը արձանագրվում են քարտուղարի կողմից և ներառվում են համայնքի ԱՌԿ պլանում:

**1.ԱՌԿ խորհրդի նախապատրաստական գործառույթներն են՝**

1)Համայքի բնակչության, նյութական արժեքների պաշտպանության ապահովումը,

2)իրականացնում են համայնքի վտանգների, խոցելիության և կարողությունների բացահայտում,

3)ԱՌԿ պլանի մշակումը, իրականացման ապահովումը, վերահսկումը,

4)ԱՌԿ և աղետներին դիմակայելու կարողությունների զարգացումը,

5)Համայնքում ԱՌԿ միջավայրի և մշակույթի ձևավորումն ու դրանց տարածմանը,

6)աղետներին արձագանքման համակարգի ձևավորումն, այդ նպատակով փրկարարական, հրդեհաշիջման և անհրաժեշտ կենսապահովման միջոցների ձեռք բերման, կուտակման և նպատակային օգտագործման իրականացումը,

7)ԱՌԿ պլանի ինտեգրման ապահովումը համայնքի զարգացման ծրագրում,

8) համայնքի վաղազդարաման համակարգի ստեղծումն ու վերջինիս պահպանումը,

9)<<Դիմակայուն համայնք>> ստեղծելու նպատակով ԱՌՆ գործընթացներում ուսումնական հաստատությունների և բնակչության ակտիվ ներգրավվածության ապահովումը,

10)բնակչության համար արտակարգ իրավիճակներում վարքականոնների և պարտականությունների տարածումը, դրանց կիրառման ապահովումը,

11) նախապատրաստում է համայնքի բնակչությանը կատարելու փրկարարական և հրդեհաշիջման պարզագույն աշխատանքներ,

12) իրականացնում է հրդեհների կանխարգելման աշխատանքներ՝ բնակչության իրազեկման և ուսուցման միջոցով,

13) կազմակերպում և անցկացնում է վարժանքներ:

**2.ԱՌԿ խորհրդի արձագանքման գործառույթներն են՝**

1) Համայնքի բնակչության ազդարարման իրականացումը,

2)Արտակարգ իրավիճակների ժամանակ տեղեկատվության փոխանակման իրականացումը,

3)Համայնքի բնակչության տարահանման իրականացումը,

4) կազմակերպում է հատուկ կարիքավոր մարդկանց, հղի կանաց և երեխաների անվտանգ տարահանոմը/պատսպարումը,

5) իր իրավասության շրջանակներում կազմակերպում է որոնման, փրկման և հրդեհաշիջման աշխատանքներ,

6) կազմակերպում է բնակչության նյութական և հասարակական արժեքների պահպանությունը, անվտանգության ապահովումը փրկարարական գործողությունների և տարահանման վայրերում,

7) դիակապտության, թալանի, բռնության և այլ անցավոր երևույթների կանխումը,

8) շինարարական աղբի տեղափոխումը,

9) ճանապարհների մաքրումը և նոր տարանցիկ ճանապարհների հիմնումը,

10) արտակարգ իրավիճակի հետևանքով առաջացած շինարարական աղբի մաքրում հայնքի տածքից ու ճանապարհներից, նոր տարանցիկ ճանապարհների հիմնում, կամուրջների վերականգնում,

11)առաջին օգնության իրականացումը,

12) սանիտարահիգիենիկ և համաճարակային վիճակի հսկողություն,

13)բնակչությանը սննդով, ջրով, դեղորայքով և առաջին անհրաժեշտության պարագաներով ապահովումը,

14)ջրային և սննդամթերքի պաշարների կուտակումը և նպատակային օգտագործումը:

15)բնակչության կոմունալ- էներգետիկ ապահովումը,

16)տուժած տարածքների գազամատակարարման և էներգամատակարարման վերականգնման կազմակերպումը, անհրաժեշտության դեպքում առանձին հատվածներում դրանց դադարեցումը,

17)դիակների հուղարկավորման համար հողհատկացում և հուղարկավորման կազմակերպում,

18)կորած, միայնակ մնացած երեխաների հայտնաբերումը, գրանցումը և ուղղորդումը համապատասխան սոցիալական ծառայություններ,

19) կազմակերպում է երեխաների վերամիավումն ընտանիքներին:

20) աղետի հետ կազմակերպում է ստեղծված իրավիճակի, շենքերի, շինությունների, կամուրջների, թունելների և այլ առանցքային հանգույցների տեխնիկական վիճակի գնահատումը,

21)վնասի և կարիքների վաղ գնահատումը և հայտերի ներկայացումը մարզային կամ հանրապետական հանձնաժողովին: